

 **REPUBLIKA HRVATSKA**

**ŠIBENSKO-KNINSKA ŽUPANIJA**

 **OPĆINA CIVLJANE**

 **OPĆINSKI NAČELNIK**

Temeljem članka 9. stavak 2., a u vezi sa člankom 16. Zakona o plaćama u lokalnoj i područnoj (regionalnoj) samoupravi (Narodne novine br. 28/10), i članka 46. Statuta Općine Civljane („Službeni vjesnik Šibensko-kninske županije“, broj 9/09, 3/11, 4/13, 5/13, 9/17, 2/18 i 4/20), Općinski načelnik Općine Civljane, dana 04. veljače 2021. godine, donosi

 **O D L U K U
 o osnovici za obračun plaće službenika i namještenika**

 **Jedinstvenog upravnog odjela Općine Civljane**

Članak 1.

Ovom Odlukom određuje se osnovica za obračun plaća službenika i namještenika u Jedinstvenom upravnom odjelu Općine Civljane koja ne smije biti veća od osnovice za obračun plaće državnih službenika i namještenika.

Plaću službenika i namještenika u Jedinstvenom upravnom odjelu Općine Civljane čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

 Članak 2.

Osnovica za obračun i isplatu plaće službenicima i namještenicima u Jedinstvenom upravnom odjelu Općine Civljane iznosi 6.044,51 kunu bruto.

 ***Članak 3.***

Danom stupanja na snagu prestaje važiti Odluka o osnovici za obračun plaće i službenika i namještenika u Jedinstvenom upravnom odjelu Općine Civljane, KLASA: 022-04/20-01/1, URBROJ: 2182/13-02-20-1, od 15. listopada.2020. godine („Službeni vjesnik Šibensko-kninske županije“) broj: 14/20.

 ***Članak 4.***

Ova Odluka stupa na snagu osmog dana od dana objave u „Službenom vjesniku Šibensko-kninske županije“

KLASA: 022-02/21-01/1

URBROJ: 2182/13-02-21-1

Civljane, 04. veljače 2021.godine

**OPĆINSKI NAČELNIK**

Petar Preočanin, v.r.